text: जम्मू और कश्मीर पर्यटन विकास कॉर्पोरेशन ने बारामूला से ५ किमी दूर उड़ी जाने वाले मार्ग पर झेलम नदी के बीच के एक द्वीप पर एक ईको-पार्क (पर्यावरणीय उद्यान) बनाया है। इसमें पर्वतों की पृष्ठभूमि के सामने हरे-भरे उद्यान रखे गए हैं जिनमें कुछ लकड़ी के सुंदर कुटीर बने हुए हैं। यह बारामूला का एक बड़ा आकर्षण बन गया है और स्थानीय लोगों के लिए भी गरमियों में टहलने के लिए लोकप्रिय है। इसे आगे भी विस्तृत करने की योजनाएँ बनाई जा रही हैं।